ai4bharat/Pralekha huggingface dataset:
అంతరిక్ష విభాగం
బాహ్య అంతరిక్షాన్ని శాంతియుత ప్రయోజనాల కు ఉపయోగించుకొనేందుకు, అన్వేషణ లో పరస్పర సహకారాని కి భారతదేశం, బహ్రెయిన్ ల మధ్య అవగాహనపూర్వక ఒప్పందానికి ఆమోదం తెలిపిన మంత్రివర్గం
భారతదేశం, బహ్రెయిన్ ల మధ్య బాహ్య అంతరిక్షాన్నిశాంతియుత ప్రయోజనాలకు ఉపయోగించుకొనేందుకు, అన్వేషణ లో పరస్పర సహకారాని కి వీలు గా అవగాహనపూర్వక ఒప్పందం పై సంతకాని కి సంబంధించి ప్రధాన మంత్రి శ్రీ నరేంద్ర మోదీ అధ్యక్షత న సమావేశమైన కేంద్ర మంత్రివర్గాని కి వివరించడం జరిగింది.
ఇందుకు సంబంధించిన అవగాహనపూర్వక ఒప్పందం పై భారతదేశం 2019వ సంవత్సరం మార్చి నెల 11వ తేదీ న బెంగళూరు లో, బహ్రెయిన్ 2019వ సంవత్సరం మార్చి నెల 28వ తేదీ న మనామా లో సంతకాలు చేశాయి.
వివరాలు:
అంతరిక్ష విజ్ఞానం, సాంకేతిక పరిజ్ఞానం, భూమి కి సంబంధించి రిమోట్ సెన్సింగ్ తో సహా సాంకేతిక పరిజ్ఞాన వినియోగం, ఉపగ్రహ కమ్యూనికేశన్, ఉపగ్రహ ఆధారిత నావిగేశన్, అంతరిక్ష విజ్ఞానం, గ్రహాలకు సంబంధించిన విశేషాల అన్వేషణ, అంతరిక్ష నౌక, అంతరిక్ష వ్యవస్థ, భూతల వ్యవస్థల వినియోగం, అంతరిక్ష సాంకేతిక పరిజ్ఞాన వినియోగం వంటివి ఈ ఒప్పందం లో భాగం గా ఉన్నాయి.
ఈ ఒప్పందం ఒక సంయుక్త కార్యాచరణ బృందం ఏర్పాటు కు వీలు కల్పిస్తుంది. ఇందులో డిపార్ట్ మెంట్ ఆఫ్ స్పేస్, ఇస్ రో, బహ్రెయిన్ ప్రభుత్వాని కి చెందిన బహ్రెయిన్ నేశనల్ స్పేస్ సైన్స్ ఏజెన్సీ  ల సభ్యులను చేర్చుకొంటారు. ఈ కార్యాచరణ బృందం ఈ ఒప్పందం లోని అంశాల అమలు కాలావధి, కార్యాచరణ, ఈ ఒప్పందాన్ని అమలు చేసే పద్ధతిని కూడా ఖరారు చేయనుంది.
అమలు వ్యూహం మరియు లక్ష్యాలు:
భారతదేశం, బహ్రెయిన్ ల మధ్య సంతకాలు జరిగిన ఈ ఎంఒయు, ప్రత్యేకంగా ఒప్పందం లోని అంశాల అమలు ఏర్పాటును ఖరారు చేయడానికి వీలు కల్పిస్తుంది. దీనికి తోడు సంయుక్త కార్యారచణ బృందం ఏర్పాటు కు, ఒక కార్యాచరణ ప్రణాళిక తో ముందుకు పోవడానికి, తగిన కాలనియతి కి, ఎంఒయు లోని అంశాల అమలు కు దోహదపడుతుంది.
ప్రభావం:
ఇప్పటికే సంతకాలు జరిగిన ఈ ఒప్పందం భూమి కి సంబంధించి రిమోట్ సెన్సింగ్ రంగం లో నూతన పరిశోధనల ఆవిష్కరణ కు ఊతం ఇవ్వనుంది. అలాగే ఉపగ్రహ కమ్యూనికేశన్, ఉపగ్రహ మార్గనిర్దేశకత్వం, అంతరిక్ష విజ్ఞానం, బాహ్య అంతరిక్షం లలో అన్వేషణ కు కూడా ఇది ఉపకరిస్తుంది.
అయ్యే ఖర్చు:
ఈ అవగాహన ఒప్పందాని కి సంబంధించి ప్రతి ఒక్క కార్యకలాపం విషయం లో ఆర్థికపరమైన ఖర్చు ఆయా సంయుక్త కార్యకలాపాల ఆధారం గా ఉంటుంది. ఇది సంబంధిత కార్యకలాపం అమలు ఒప్పందాల లో లేదా ఏర్పాటు లేదా కాంట్రాక్టుల లో స్పష్టం గా నిర్దేశించడం జరుగుతుంది.
ప్రయోజనాలు:
కింగ్డమ్ ఆఫ్ బహ్రెయిన్ ప్రభుత్వం తో సహకారాని కి సంబంధించిన ఈ ఎంఒయు మానవాళి అభ్యున్నతి కి అంతరిక్ష సాంకేతిక పరిజ్ఞానం అమలు రంగంలో సంయుక్త కార్యకలాపాలు చేపట్టడానికి వీలు కల్పిస్తుంది. దీని వల్ల దేశం లోని అన్నివర్గాలు, అన్ని ప్రాంతాలు ప్రయోజనాల ను పొందుతాయి.
పూర్వరంగం:
బహ్రెయిన్ నేశనల్ స్పేస్ ఏజెన్సీ  అధిపతి, బహ్రెయిన్ ట్రాన్స్పోర్టేశన్, టెలికమ్యూనికేశన్ మంత్రి అంతరిక్ష రంగం లో ఇస్రో తో పరస్పర సహకారాని కి ఆసక్తి ని కనబరుస్తూ 2018 ఏప్రిల్ లో భారత రాయబారి కి తెలియజేశారు.
దీనికి కొనసాగింపు గా 2018లో విదేశీ వ్యవహారాల శాఖ విజ్ఞప్తి మేరకు భారతదేశం- బహ్రెయిన్ అంతరిక్ష సహకారాని కి సంబంధించిన ఒక ముసాయిదా పత్రాన్ని రూపొందించి విదేశీ వ్యవహారాల శాఖ కు ఇవ్వడం జరిగింది. అనంతరం బహ్రెయిన్ దీని కి సానుకూలత తెలపడం తో ఇరు పక్షాలు అంగీకరించిన అంశాల తో ఒక పత్రాన్ని సంతకాల కు సిద్ధం చేయడం జరిగింది.
(
గృహ నిర్మాణం మరియు పట్టణ వ్యవహారాల మంత్రిత్వ శాఖ
అమృత్ పథకం కింద అనుసరించిన పద్ధతి
నీటి సరఫరా మరియు పారిశుధ్యం రాష్ట్ర అంశం. ఏది ఏమైనప్పటికీ, భారత ప్రభుత్వం రాష్ట్రాలు మరియు పట్టణ స్థానిక సంస్థల  ప్రయత్నాలను అటల్ మిషన్ ఫర్ రిజువనేషన్ మరియు అర్బన్ ట్రాన్స్ఫర్మేషన్తో సహా వివిధ ఫ్లాగ్షిప్ మిషన్ల ద్వారా పట్టణ ప్రాంతాల్లో తాగునీటి సౌకర్యాలు మరియు మురుగునీటి మౌలిక సదుపాయాలు వంటి ప్రాథమిక సేవల కోసం మౌలిక సదుపాయాలను అందించడంలో ముందుంటుంది. పట్టణ ప్రాంతాల్లో నీటి సరఫరా మరియు పారిశుధ్యం యొక్క సవాళ్లను తొలగించడానికి, అమృత్ మిషన్ యొక్క విస్తృత చట్రంలో భాగంగా రాష్ట్రాలు/కేంద్ర పాలిత ప్రాంతాలకు గృహ మరియు పట్టణ వ్యవహారాలు మంత్రిత్వ శాఖ యొక్క అపెక్స్ కమిటీ నుండి ఆమోదం పొందిన తర్వాత, ప్రాజెక్ట్లను ఎంపిక చేసుకోవడానికి, వివరించడానికి, ప్రతిపాదించడానికి మరియు ఆమోదించడానికి స్వేచ్ఛను అందిస్తుంది.
ప్రాజెక్ట్ల పురోగతిని ట్రాక్ చేయడానికి ప్రత్యేక అమృత్ పోర్టల్ ఉంది. రాష్ట్రం/కేంద్ర పాలిత ప్రాంతం  క్రమం తప్పకుండా పోర్టల్లోని డేటాను అప్డేట్ చేయాలి. మిషన్ డైరెక్టరేట్ ఎప్పటికప్పుడు సమస్యలను పరిష్కరించడానికి మరియు ప్రాజెక్టులను సకాలంలో పూర్తి చేయడానికి అడ్డంకులను తొలగించడానికి రాష్ట్రాలు/యుటిలు మరియు నగరాలకు చేయూత మద్దతును అందిస్తుంది. మిషన్ అమలును వేగంగా ట్రాక్ చేయడానికి, క్రమం తప్పకుండా వీడియో కాన్ఫరెన్స్లు, వెబ్నార్లు, వర్క్షాప్లు మొదలైన వాటి ద్వారా రాష్ట్రాలు/ కేంద్ర పాలిత ప్రాంతాలు మరియూ పట్టణ స్థానిక సంస్థలతో మంత్రిత్వ శాఖ క్రమానుగతంగా పురోగతిని సమీక్షిస్తుంది మరియు పర్యవేక్షిస్తుంది. రాష్ట్రాలు/ కేంద్ర పాలిత ప్రాంతాలలో జరిగిన పనుల అంచనా మరియు పర్యవేక్షణ కోసం మిషన్లో అదనంగా ప్రత్యేక స్వతంత్ర సమీక్ష మరియు పర్యవేక్షణ ఏజెన్సీలు ఏర్పాటు చేయబడ్డాయి. అందువల్ల, ప్రణాళికాబద్ధమైన ప్రగతి సాధించడం వల్ల మెరుగైన సేవలు మరియు పౌరుల జీవన సౌలభ్యం ఏర్పడుతుంది.
స్వచ్చ భారత్ మిషన్-అర్బన్ మరియు స్మార్ట్ సిటీ మిషన్లు నగర స్థాయిలలో అమృత్ మిషన్తో జీవన సౌలభ్యాన్ని సాధించడం కోసం సమన్వయం చేయబడ్డాయి.
గృహ మరియు పట్టణ వ్యవహారాల శాఖ సహాయ మంత్రి శ్రీ కౌశల్ కిషోర్ ఈరోజు లోక్సభలో లిఖితపూర్వక సమాధానంలో ఈ సమాచారాన్ని అందించారు.
ఎలక్ట్రానిక్స్ అండ్ ఇన్ ఫర్మేశన్ టెక్నాలజీ మంత్రిత్వ శాఖ
ఏప్రిల్లో ఆధార్ ప్రమాణీకరణతో 1.96 బిలియన్ల లావాదేవీలు, గత ఆర్థిక సంవత్సరం ఇదే నెలతో పోలిస్తే ఇది 19% అధికం
ఏప్రిల్ 2023లో 250 మిలియన్లకు పైగా ఇ-కెవైసి లావాదేవీలు జరిగాయి
ఆధార్ హోల్డర్లు ఏప్రిల్ 2023లో 1.96 బిలియన్ ప్రామాణీకరణ లావాదేవీలను నిర్వహించారు. ఇది ఏప్రిల్ 2022 కంటే 19.3 శాతానికి పైగా పెరిగింది. భారతదేశంలో డిజిటల్ ఆర్థిక వ్యవస్థ మరియు ఆధార్ వినియోగం వృద్ధిని ఇది సూచిస్తుంది.
ఈ ప్రామాణీకరణ లావాదేవీ సంఖ్యలలో ఎక్కువ భాగం వేలిముద్రను ఉపయోగించడం ద్వారా నిర్వహించబడ్డాయి. దాని తర్వాత జనాభా మరియు ఓటీపీ ఆధారిత ప్రమాణీకరణలు ఉన్నాయి. సులభంగా సేవలను అందించడం కోసం ముఖ ప్రామాణీకరణను కూడా అధికంగా వినియోగిస్తున్న వైనం కనిపిస్తుంది.
వయోజన జనాభాలో ఆధార్ సంతృప్తత విశ్వవ్యాప్తంగా కొనసాగుతున్నప్పటికీ అన్ని వయస్సుల మధ్య సంతృప్త స్థాయి ఇప్పుడు 94.8 శాతానికి పెరిగింది. ఇది నివాసితులలో ఆధార్ను చేరుకోవడం మరియు స్వీకరించడాన్ని సూచిస్తుంది. ఏప్రిల్ నెలలో నివాసితుల అభ్యర్థన మేరకు 15.44 మిలియన్లకు పైగా ఆధార్లు అప్డేట్ చేయబడ్డాయి.
ఆధార్ ఎనేబుల్డ్ పేమెంట్ సిస్టమ్  ఆదాయ పిరమిడ్లో దిగువన ఉన్న వారికి ఆర్థిక చేరికను కల్పిస్తోంది. ఏప్రిల్ 2023లో ఏఇపిఎస్ మరియు మైక్రో ఏటీఎంల నెట్వర్క్ ద్వారా 200.6 మిలియన్లకు పైగా చివరి మైలు బ్యాంకింగ్ లావాదేవీలు సాధ్యమయ్యాయి.
ఆధార్ ఇ-కెవైసీ సేవ బ్యాంకింగ్ మరియు నాన్-బ్యాంకింగ్ ఫైనాన్షియల్ సర్వీసెస్ రంగాలలో పారదర్శకమైన మరియు మెరుగైన కస్టమర్ అనుభవాన్ని అందించడం ద్వారా మరియు సులభంగా వ్యాపారం చేయడంలో సహాయం చేయడం ద్వారా కీలక పాత్ర పోషిస్తోంది. ఏప్రిల్లోనే 250.5 మిలియన్లకు పైగా ఇ-కెవైసీ లావాదేవీలు జరిగాయి.
ఏప్రిల్ 2023 చివరి నాటికి, ఆధార్ ఇ-కెవైసి లావాదేవీల సంఖ్య 14.95 బిలియన్లను దాటింది. ఇ-కెవైసిని కొనసాగించడం వల్ల ఆర్థిక సంస్థలు, టెలికాం సర్వీస్ ప్రొవైడర్లు వంటి సంస్థల కస్టమర్ సముపార్జన ఖర్చు గణనీయంగా తగ్గుతోంది.
గుర్తింపు ధృవీకరణ కోసం ఇ-కెవైసీ అయినా, చివరి మైల్ బ్యాంకింగ్ కోసం ఏఇపిఎస్ అయినా ధృవీకరణలు లేదా ప్రత్యక్ష నిధుల బదిలీ కోసం ప్రారంభించబడిన డిబిటి అయినా భారతదేశ డిజిటల్ పబ్లిక్ ఇన్ఫ్రాస్ట్రక్చర్కు పునాది మరియు సుపరిపాలన సాధనం.నివాసితులకు జీవన సౌలభ్యాన్ని మెరుగుపరచాలన్న ప్రధానమంత్రి శ్రీ నరేంద్ర మోదీ దార్శనికతకు మద్దతు ఇవ్వడంలో ఆధార్ ముఖ్యమైన పాత్ర పోషిస్తోంది.
ప్రధాన మంత్రి కార్యాలయం
పదిహేడో ప్రవాసీ భారతీయ దివస్ సందర్భం లో గుయాన అధ్యక్షుని తో సమావేశమైనప్రధాన మంత్రి
ఇందౌర్ లో పదిహేడో ప్రవాసీ భారతీయ దివస్  సందర్భం లో కోఆపరేటివ్ రిపబ్లిక్ ఆఫ్ గుయాన అధ్యక్షుడు డాక్టర్ శ్రీ మొహమద్ ఇర్ఫాన్ అలీ తో ప్రధాన మంత్రి శ్రీ నరేంద్ర మోదీ ఈ రోజు న సమావేశమయ్యారు. అధ్యక్షుడు శ్రీ ఇర్ఫాన్ అలీ 2023 జనవరి 8వ తేదీ మొదలుకొని 14వ తేదీ వరకు భారతదేశం లో ఆధికారికంగా పర్యటించడానికి విచ్చేశారు. పదిహేడో ప్రవాసి భారతీయ దివస్ కు ఆయన ముఖ్య అతిథి గా కూడా ఉన్నారు.
నేత లు ఇరువురు శక్తి, మౌలిక సదుపాయాల అభివృద్ధి, ఔషధ నిర్మాణం, ఆరోగ్య సంరక్షణ, సాంకేతిక విజ్ఞానం, ఇంకా నూతన ఆవిష్కరణ లు మరియు రక్షణ సంబంధి సహకారం లలో సమన్వయం సహా అనేక అంశాల పై సమగ్రం గా చర్చించారు. భారతదేశ ప్రజల కు మరియు గుయాన ప్రజల కు మధ్య 180 సంవత్సరాలు గా ఉన్న బంధాన్ని వారు గుర్తు కు తెచ్చుకొని ఈ సంబంధాల ను గాఢతరం చేసుకోవడానికి సమ్మతి ని వ్యక్తం చేశారు.
రాష్ట్రపతి శ్రీమతి ద్రౌపది ముర్ము తో అధ్యక్షుడు శ్రీ ఇర్ఫాన్ అలీ ద్వైపాక్షిక చర్చల ను జరఃపనున్నారు. అంతేకాకుండా 2023 జనవరి 10 వ తేదీ న పిబిడి సమాపక సమావేశాని కి మరియు ప్రవాసి భారతీయ సమ్మాన్ పురస్కార ప్రదాన కార్యక్రమాని కి ఆయన హాజరు కానున్నారు. ఇందౌర్ లో జనవరి 11వ తేదీ న నిర్వహించే గ్లోబల్ ఇన్ వెస్టర్స్ సమిట్ 2023 లో కూడా ఆయన పాలుపంచుకోనున్నారు.
అధ్యక్షుడు శ్రీ అలీ ఇందౌర్ ఒక్కటే కాకుండా దిల్లీ ని, కాన్ పుర్ ను, బెంగళూర్ ను మరియు ముంబయి ని కూడా సందర్శించనున్నారు.
రసాయనాలు, ఎరువుల మంత్రిత్వ శాఖ
సూపర్ ఫాస్పేట్, బెంటోనైట్ సల్ఫర్ అమ్మకాలలో గణనీయమైన పురోగతి సాధించిన ఎన్.ఎఫ్.ఎల్
దేశంలో సమతుల ఎరువులకు ప్రోత్సాహం
నేషనల్ ఫర్టిలైజర్ లిమిటెడ్  డిఎపి, ఎం.ఒ.పి, ఎన్పికె, సల్ఫర్ ఆధారిత ఎరువులను రైతులు వాడేవిధంగా ప్రోత్సహిస్తున్నది. ఇది యూరియా యేతర ఎరువులు వాడాల్సిందిగా రైతులను ప్రోత్సహిస్తున్నది. ఈ కృషి కారణంగా కంపెనీకి చెందిన యూరియాయేతర ఎరువుల అమ్మకాలలో వృద్ధి ప్రస్తుత ఆర్ధిక సంవత్సరం తొలిఆరునెలల కాలంలో బాగా వృద్ధిలోకి వచ్చింది
కంపెనీకి చెందిన సల్ఫర్ ఆధారిత ఎరువు అమ్మకం- బెంటొనైట్ సల్ఫర్ గత ఏడాదితో పోలిస్తే 247 శాతం వృద్దిని, సింగిల్ సూపర్ ఫాస్పేట్  133 శాతం వృద్ధిని సాధించాయి. బెంటొనైట్ సల్ఫర్ , ఎన్ఎఫ్ఎల్కు చెందిన పానిపట్ ప్లాంట్లో తయారు కాగా 11,739 మెట్రిక్ టన్నులు 2020 ఏప్రిల్ - అక్టోబర్ మధ్య అమ్మకాలు జరిగాయి. గత ఏ డాది ఇదే కాలంలో దీని అమ్మకాలు 3,478 మెట్రిక్ టన్నులు. ఎస్.ఎస్.పి అమ్మకాలు 14,726 మెట్రిక్ టన్నులకు చేరుకున్నాయి. గత ఏడాది ఇదే కాలంలో వీటి అమ్మకాలు 6,323 మెట్రిక్ టన్నులు.
భూమికి సమతుల పోషకాలు అందడానికి అన్ని రకాల ఎరువుల వాడాకన్ని ప్రోత్సహించడం అవసరమని కంపెనీ సిఎండి శ్రీ వి.ఎన్ . దత్ తెలిపారు. మొక్క ఎదుగుదలకు , అధికదిగుబడికి సల్ఫర్ ఎంతో అవసరమని ఆయన తెలిపారు.నాలుగవ అతి ముఖ్యమైన పోషకంగా సల్పర్, నైట్రోజన్ ను సమర్ధంగా వాడుకోవడానికి మొక్కకు అవసరమన్నారు.
ఎన్.ఎఫ్.ఎల్ సంస్థ యూరియా, డిఎపి, ఎంఒపి, ఎన్పికె, ఎ పిఎస్ , కంపోస్ట్, ఎస్.ఎస్.పి, బెంటొనైట్ సల్ఫర్ , ఎన్నొ రకాల బయో ఫర్టిలైజర్లను తయారు చేస్తుంది. రైతులకు ఉపయోగపడే అన్ని రకాల ఎరువులను ఇది ఒకే గొడుగు కింద అందిస్తుంది.
నైట్రోజన్ , ఫాస్ఫరస్ , పొటాష్ , తర్వాత సల్ఫర్ నాలుగవ ముఖ్యమైన పోషకం. భారతీయ నేలల్లో చాలావరకు సల్ఫర్ లోపం ఉంది. నూనె గింజలు, పప్పుదినుసులు, కూరగాయలు, చెరకు, వరి, పండ్లతోటలు వంటి వాటికి ఇది ఎంతో ఉపయోగం.
సల్ఫర్ ను బెంటొనైట్ సల్ఫర్ , ఎస్.ఎస్.పి ద్వారా తిరిగి పెంపొందించడానికి వీలు కలుగుతుంది. బెంటొనైట్ సల్ఫర్ లో 90 శాతం సల్ఫర్, ఉంటుంది. ఎస్.ఎస్.పి లో 11 శాతం సల్ఫర్, 16 శాతం పి2ఒ5, 21 శాతం కాల్షియం ఉంటుంది.
కమ్యూనికేషన్లు- సమాచార సాంకేతిక విజ్ఞాన మంత్రిత్వ శాఖ
500 కిలో మీటర్లకు పైగా 22 మార్గాల్లో జాతీయ రహదారి రవాణా నెట్ వర్క్ ద్వారా అత్యవసర వస్తువులను పంపిణీ చేస్తున్న పోస్టుల విభాగం
కోవిడ్ -19 కారణంగా లాక్ డౌన్ నేపథ్యంలో నెలకొన్న పరిస్థితుల నేపథ్యంలో పర్యాణీకులు, విమానయాన సంస్థలు, రైల్వేలు మరియు రాష్ట్ర రహదారుల మీద రవాణా ఆగిపోవడం వల్ల దేశంలో అవసరమైన వస్తువుల సరఫరా గొలుసు నిర్వహణ దెబ్బ తింది. గతంలో కేంద్ర కమ్యూనికేషన్స్, ఎలక్ట్రానిక్స్ మరియు ఇన్ఫర్మేషన్ టెక్నాలజీ, లా అండ్ జస్టిస్ మంత్రి శ్రీ రవిశంకర్ ప్రసాద్ పోస్టల్ శాఖ ఉన్నతాధికారులను ఉద్దేశించి ప్రసంగించారు. సంక్షోభ కాలంలో ఈ విభాగం గురించి ఆలోచించమని ప్రోత్సహించారు. ఈ ప్రోత్సాహం ఫలితంగా, ప్రస్తుతం ఇంట్రా సిటీ డెలివరీ కోసం ఉపయోగించే డిపార్ట్ మెంటల్ వాహనాల సముదాయంతో రేడ్ నెట్ వర్క్ ను ప్రారంభించాలనే ఆలోచన రూపు దాల్చింది. దేశంలోని 75 నగరాలకు పైగా 34 అంతరాష్ట్ర / అంతర్-రాష్ట్ర షెడ్యూల్ తో 500 కిలోమీటర్లకు పైగా 22 పొడవైన మార్గాలతో జాతీయ రహదారి రవాణా నెట్ వర్క్ రూపొందించబడింది. ఈ చొరవ వల్ల ఇప్పుడు దేశంలో అత్యవసర వస్తువుల పంపిణీకి ఊతమిస్తోంది. ఎందుకంటే పోస్టల్ విభాగం దేశంలో ఎక్కడికైనా అవసరమైన వస్తువులను తీసుకు వెళ్ళే ప్యాకెట్లను పంపిణీ చేయగలదు.
ఔషధాలు, కోవిడ్ -19 కిట్లు, మాస్క్ లు, శానిటైజర్లు, పి.పి.ఈ.లు, వెంటిలేటర్లు, డీఫిబ్రిలేటర్లు సహా వైద్య పరికరాలను దేశంలోని అన్ని మూలలకు సరఫరా చేయడానికి పోస్టుల విభాగం ఇప్పటికే అనేక కార్యక్రమాలు చేపట్టింది. ఆధార్ ఎనేబుల్డ్ పేమెంట్ సిస్టమ్ ద్వారా డిపార్ట్ మెంట్ ప్రత్యేకంగా పాత, దివ్యాంగ జనులు, పెన్షనర్లకు ఇంటి వద్దకే నగదు పంపిణీ చేస్తోంది. ఈ జాతీయ రహదారి రవాణా నెట్ వర్క్ దేశ వ్యాప్తంగా ప్రజలను చేరుకోవడానికి ఈ విభాగం యొక్క మరొక ప్రయత్నం.
--
(Visitor Counter : 104
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
ప్రధాన మంత్రి గరీబ్ కళ్యాణ్ అన్న యోజన దశ - 1 : 2020 ఏప్రిల్ నుండి 2020 జూన్ వరకు
రాష్ట్రాలు / కేంద్ర పాలిత ప్రాంతాలు, 2020 ఏప్రిల్ - జూన్ మధ్య కాలానికి, తమకు కేటాయించిన ఆహార ధాన్యాలలో 93.5 శాతం మేర, ఎన్.ఎఫ్.ఎస్.ఏ. లబ్ధిదారులకు పంపిణీ చేశాయి : భారత ఆహార సంస్థ.
ఎన్.ఎఫ్.ఎస్.ఎ. లబ్ధిదారులకు ఉచితంగా అందజేసే అదనపు ఆహార ధాన్యాల పంపిణీ కోసం అన్ని రాష్ట్రాలు / కేంద్ర పాలిత ప్రాంతాలు కలిసి, మూడు నెలలకు సరిపడా 118 లక్షల మెట్రిక్ టన్నులు  మేర ఆహారధాన్యాలను, ఎఫ్.సి.ఐ. డిపోలు / సెంట్రల్ పూల్ నుండి తీసుకున్నట్లు, భారత ఆహార సంస్థ అందజేసిన నివేదికలు తెలియజేస్తున్నాయి. అదేవిధంగా, 2020 ఏప్రిల్ - జూన్ మధ్య కాలానికి తమకు కేటాయించిన ఆహార ధాన్యాలలో 111.52 లక్షల మెట్రిక్ టన్నులు  మేర అన్ని రాష్ట్రాలు / కేంద్రపాలితప్రాంతాలు కలిసి, లబ్దిదారులకు పంపిణీ చేసినట్లు నివేదికలు వెల్లడించాయి. 2020 ఏప్రిల్ మరియు మే నెలల్లో, 37.5 లక్షల మెట్రిక్ టన్నులు  మేర ఆహార ధాన్యాలను, ప్రతి నెలలో 75 కోట్ల మంది లబ్ధిదారులకు పంపిణీ చేయగా, జూన్ నెలలో 36.54 లక్షల టన్నులు  మేర ఆహార ధాన్యాలను, 73 కోట్ల మంది లబ్ధిదారులకు పంపిణీ చేసినట్లు ఎఫ్.సి.ఐ. తెలియజేసింది.
అంతకుముందు, 2020, మార్చి లో, దేశంలో కోవిడ్-19 వ్యాప్తి వలన ఏర్పడిన ఆర్థిక అంతరాయాల కారణంగా పేదలు మరియు అన్నార్తులు ఎదుర్కొంటున్న కష్టాలను తీర్చడానికి ప్రధాన మంత్రి గరీబ్ కళ్యాణ్ ప్యాకేజీ  ని ప్రకటించడం జరిగింది. దీనిని అనుసరించి, అసాధారణమైన సంక్షోభ సమయంలో ఆహార ధాన్యాలు అందుబాటులో లేని కారణంగా, ఎన్.ఎఫ్.ఎస్.ఏ. క్రింద ఉన్న పేద మరియు దుర్బలులైన లబ్ధిదారులెవరూ బాధపడకూడదనే ఉద్దేశ్యంతో, ఆహార, ప్రజా పంపిణీ శాఖ 2020 ఏప్రిల్, మే, జూన్ మూడు నెలల కాలానికి “ప్రధాన మంత్రి గరిబ్ కళ్యాణ్ అన్న యోజన ” ను అమలు చేయడం ప్రారంభించింది.
ఈ ప్రత్యేక పథకం కింద, ఎన్.ఎఫ్.ఎస్.ఏ. కి చెందిన, అంత్యోదయ అన్నయోజన  మరియు ప్రాధాన్యతా కుటుంబాలు  రెండు కేటగిరీల పరిధిలో ఉన్న 81 కోట్ల ఎన్.ఎఫ్.ఎస్.ఎ. లబ్ధిదారులకు, సాధారణంగా నెలవారీగా అందజేసే ఆహార ధాన్యాలకు అదనంగా నెలకు, ఒక వ్యక్తికీ ఉచితంగా 5 కిలోల చొప్పున ఆహార ధాన్యాలు  అందజేయడం జరుగుతోంది.
దీని ప్రకారం, పథకం-1 కింద, మూడు నెలల వ్యవధి అంటే 2020 ఏప్రిల్ - జూన్ మధ్య కాలంలో, ఆహార, ప్రజా పంపిణీ శాఖ, రాష్ట్రాలు / కేంద్ర పాలిత ప్రాంతాల వారీగా మొత్తం 121 లక్షల మెట్రిక్ టన్నుల ఆహార ధాన్యాలు , ఎన్.ఎఫ్.ఎస్.ఎ. లబ్ధిదారులందరికీ పంపిణీ చేయాలని, 2020 మార్చి, 30వ తేదీన, తెలియజేసింది.
ఆరోగ్య, కుటుంబ సంక్షేమ మంత్రిత్వ శాఖ
ఎయిమ్స్ ఢిల్లీ వైద్యుల సామూహిక బదిలీలపై కేంద్ర ఆరోగ్య మరియు కుటుంబ సంక్షేమ శాఖ మంత్రిని ఉటంకిస్తూ మీడియా లో వచ్చిన నివేదికలు నిజమైనవి కావు మరియు తప్పుదారి పట్టించేవి
ఎయిమ్స్ 66 వ వ్యవస్థాపక దినోత్సవంలో ప్రసంగిస్తూ కేంద్ర ఆరోగ్య మరియు కుటుంబ సంక్షేమ శాఖ మంత్రి శ్రీ మన్సుఖ్ మాండవియా ఢిల్లీ ఎయిమ్స్ వైద్యుల సామూహిక బదిలీ ఉంటాయని ప్రకటన
చేసినట్లుగా కొన్ని మీడియాలలో అవాస్తవమైన వార్తలు వచ్చాయి. దేశ వ్యాప్తంగా అన్ని ఎయిమ్స్లో ఏక రీతి వైద్య ప్రమాణాలను ప్రవేశపెట్టడానికి ప్రభుత్వం త్వరలో బదిలీ విధానాన్ని అమలు చేయనున్నట్లు ఈ వార్తలు పేర్కొన్నాయి. ఈ విధానం ఎయిమ్స్ ఢిల్లీలోని డాక్టర్లను కొత్త ఎయిమ్స్కు బదిలీ చేయడానికి దారితీస్తుందని.. దీని వల్లఎయిమ్స్ ఢిల్లీకి కొత్త డాక్టర్ల నియామకానికి దారి తీస్తుందని ఈ మీడియా వార్తల్లో పేర్కొన్నారు. నిన్న ఎయిమ్స్ న్యూఢిల్లీ 66 వ వ్యవస్థాపక దినోత్సవ కార్యక్రమం నుండి కేంద్ర ఆరోగ్య మంత్రిని ఉటంకిస్తూ వివిధ వార్తాపత్రికలు పేర్కొన్న ఇలాంటి ముఖ్య వార్తలు తప్పు మరియు తప్పుదోవ పట్టించేవి అని స్పష్టం చేయబడింది. కేంద్ర మంత్రి నిన్న అలాంటి ప్రకటనలేవీ చేయలేదు. ఈ తరహా వార్తలు పూర్తిగా అవాస్తవం, తప్పు సమాచారం , వాస్తవాలను స్పష్టంగా తప్పుగా నివేదించడమైంది. ఈ కార్యక్రమంలో మంత్రి మాట్లాడుతూ ఎయిమ్స్ నుండి ఉత్తీర్ణులైన విద్యార్థులు దేశ వ్యాప్తంగా నిర్మిస్తున్న కొత్త ఎయిమ్స్ను సుసంపన్నం చేస్తారని శ్రీ మాండవీయ ఆశాభావం వ్యక్తం చేశారు. ప్రస్తుత అధ్యాపకులు తమ గొప్ప అనుభవంతో... ఈ సంస్థలకు మార్గదర్శక కాంతిగా పని చేయవచ్చని మంత్రి పేర్కొన్నారు. ఈ అంశంపై కేంద్ర మంత్రి మాట్లాడిన ప్రసంగాన్ని ఇక్కడ క్లిక్ చేయడం ద్వారా వీక్షించవచ్చు:
జల శక్తి మంత్రిత్వ శాఖ
జాతీయ నదుల సంరక్షణ కార్యక్రమం
దేశంలో నదుల శుద్ధి, పునరుజ్జీవం ఒక నిరంతర ప్రక్రియ. నదుల్లో నిరంతరాయంగా ప్రవహిస్తున్న కాలుష్య సవాలును ఎదుర్కొనేందుకు ప్రత్యేకంగా గుర్తించిన కలుషిత ప్రాంతాల్లో జాతీయ నదుల సంరక్షణ ప్రణాళిక  కింద చర్యలు తీసుకునేందుకు రాష్ట్రప్రభుత్వాలు, కేంద్రపాలిత ప్రాంతాలకు కేంద్రప్రభుత్వం ఆర్థిక సహాయం, సాంకేతిక సహాయం అందిస్తుంది. ఈ ఎన్ఆర్ సిపి కింద మురుగు నీటిని నిలువరించి, దారి మళ్లించే వ్యవస్థల ఏర్పాటు; మురుగునీటి పారుదల వ్యవస్థల నిర్మాణం; తక్కువ వ్యయంతో పారిశుధ్య వసతుల నిర్మాణం; నదుల పరిసరాలు/ స్నానఘట్టాల అభివృద్ధి; ప్రజా భాగస్వామ్యం, చైతన్య కల్పన వంటి పలు కాలుష్య నిరోధక చర్యలు, పనులు చేపడుతున్నారు.
2018 నుంచి ఇప్పటివరకు ఎన్ఆర్ సిపి కింద రాష్ర్టాలు, కేంద్రపాలిత ప్రాంతాల్లో మంజూరైన మురుగునీటి శుద్ధి ప్లాంట్లు, నిర్మాణం, రోజుకి మిలియన్ లీటర్ల  పరిమాణంలో సామర్థ్యాల కల్పన వంటి వివరాలు ఈ దిగువన ఉన్నాయి.
కేంద్ర జలశక్తి, సామాజిక న్యాయం, సాధికారత శాఖ మంత్రి శ్రీ రతన్ లాల్ కటారియా రాజ్యసభకు సమర్పించిన లిఖిత పూర్వక సమాధానంలో ఈ వివరాలు అందించారు.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ విషయంలో తగిన ప్రవర్తనను ప్రోత్సహించడానికి ఇంటరాక్టివ్ గేమ్, ఐఇసి కంటెంట్ను ఆవిష్కరించిన కేంద్ర మంత్రి డాక్టర్ హర్ష్ వర్ధన్
“ కోవిడ్ కు సామాజిక వాక్సిన్ ,రాకెట్ సైన్సు కాదు”
కేంద్ర ఆరోగ్య,కుటుంబ సంక్షేమ శాఖమంత్రి డాక్టర్ హర్షవర్ధన్ కోవిడ్ -19పై కరోనా ఫైటర్స్  పేరుతో తొలి ఇంటరాక్టివ్ సెషన్ను , కోవిడ్కు సంబంధించిన తగిన ప్రవర్తనను ప్రోత్సహించే రెండు వీడియోలను ఆవిష్కరించారు. వీటిని కేంద్ర ఆరోగ్య, కుటుంబ సంక్షేమ శాఖ సహాయ మంత్రి శ్రీ అశ్విని కుమార్ చౌబే సమక్షంలో ఆవిష్కరించారు.
ఈ ప్రత్యేక గేమ్ ను ఆవిష్కరించడం పట్ల సంతోషం వ్యక్తం చేస్తూ డాక్టర్ హర్షవర్ధన్, కోవిడ్ -19 మహమ్మారిని ఎదుర్కొనేందుకు తగిన ఉపకరణాలు,ప్రవర్తనను తెలియజెప్పేందుకు వినూత్నంగా,అత్యంత సృజనాత్మకంగా ఈ గేమ్ ప్రయత్నిస్తుందని ఆయన అన్నారు. వాస్తవ ప్రపంచంలో ప్రజలు తగిన చర్యలు తీసుకునేలా వారిని ప్రభావితం చేసేందుకుఈ గేమ్ ఉపయోగపడుతుందని తద్వారా ఇన్ఫెక్షన్ బారినపడకుండా ఉండడానికి దోహదపడుతుందని అన్నారు. దీనితో పాటు రెండు ప్రమోషనల్ వీడియోలను విడుదల చేసినట్టు చెప్పారు . కోవిడ్ నియంత్రణకు సంబంధించిన సందేశాన్ని ప్రజలకు పెద్ద ఎత్తున తెలియజేయడం కోసం ఇవి ఉపయోగపడనున్నాయి.వీటిని అత్యంత సులభమైన రీతిలో , ఆనందం కలిగించే రీతిలో రూపొందించి నట్టు ఆయన తెలిపారు.
పోలియో అభియాన్ సందర్భంగా తన అనుభవాలను ఈసందర్భంగా డాక్టర్ హర్షవర్ధన్ గుర్తు చేసుకున్నారు. ప్రజల భాగస్వామ్యంతో ఇది సామాజిక ఉద్యమంగా మారినట్టు చెప్పారు. సినిమా రంగంలోని వారు ఇతరుల మద్దతు తో ఇది సాధ్యమైనట్టు తెలిపారు. పల్సు పోలియో కార్యక్రమం, ఐఇసి, ఔట్ రీచ్ ప్రచారాల ద్వారా చిట్టచివరి వ్యక్తి వరకూ సందేశం చేరేట్టు చేసి, పిల్లలకు వాక్సిన్ వేయించేట్టు చేయడం జరిగిందని ఆయన చెప్పారు. ఇదే రకమైన కృషి ద్వారా కోవిడ్పై విస్తృత ప్రచారం నిర్వహించి ప్రజల అలవాట్లలో మార్పు తీసుకురావచ్చని ఆయన తెలిపారు. కాలర్ ట్యూన్లు, ఇతర మాధ్యమాల ద్వారా లాక్డౌన్ సమయంలో, ఆతర్వాతప్రచారం చేపట్టడం వల్ల కొవిడ్ను అరికట్టడానికి వీలు కలుగుతున్నదన్నారు. కోవిడ్ -19 కు వాక్సిన్ వచ్చే వరకు ప్రజల ప్రవర్తనలో తగిన మార్పు శక్తివంతమైన సామాజిక వాక్సిన్ గా పనిచేసి, మనల్ని సురక్షితంగా ఉంచగలుగుతుందని ఆయన అన్నారు.
ఈ గేమ్లు ,ప్రొమోషనల్ వీడియోలు రూపొందించిన వారిని అభినందిస్తూ శ్రీ అశ్విని కె.చౌబే, “ప్రస్తుత ప్రపంచంలో కమ్యూనికేషన్ అత్యంత కీలకమైనది, లాక్డౌన్ సమయంలో ఇది కోవిడ్ పై పోరాటంలో ఎంతో కీలకపాత్ర పోషించింది. కోవిడ్ను పకడ్బందీగా అదుపుచేసే వ్యూహం చిట్టచివరి వ్యక్తి వరకూ తెలియజేయడానికి ఇది ఉపకరిస్తుంది” ఇవాళ ప్రారంభించిన ఐఇసి వీడియోలు, గేమ్ పిల్లలపై ప్రభావాన్ని చూపగలవు. ఇది పెద్దలపైనా ,కమ్యూనిటీపైనా ప్రభావం చూపి కోవిడ్కు సంబంధించి అనుసరించాల్సిన పద్దతులు పెద్ద ఎత్తున ప్రచారం కావడానికి దోహదపడినట్టు ఆయన తెలిపారు.
నీతి ఆయోగ్,మెంబర్ , డాక్టర్ వి.కె.పాల్ , ఆరోగ్య,కుటుంబ సంక్షేమ కార్యదర్శి శ్రీ రాజేష్ భూషణ్, త్రాగునీరు, పారిశుధ్య శాఖ కార్యదర్శి శ్రీ పరమేశ్వరన్ అయ్యర్, ఆరోగ్య మంత్రిత్వశాఖ సీనియర్ అధికారులు ఈ కార్యక్రమంలో పాల్గొన్నారు.
ఆరోగ్య, కుటుంబ సంక్షేమ మంత్రిత్వ శాఖ
టీకాపై అపోహలు
కొవిడ్-19 టీకా సర్టిఫికేట్ సైట్లోని వ్యాక్సినేటర్ ద్వారా స్థితి నవీకరణతో అనుసంధానించబడి ఉంది
సర్టిఫికెట్ను డౌన్లోడ్ చేయడానికి వెబ్లింక్ టెక్స్ట్ ఎస్ఎంఎస్ ద్వారా పంపబడుతుంది
టీకాలు వేసిన లబ్ధిదారులందరికీ ఒకే రోజు టీకా సర్టిఫికెట్లు అందేలా చర్యలు తీసుకోవాలని భారత ప్రభుత్వం తెలిపింది
టీకా కేంద్రం నుండి బయలుదేరే ముందు పౌరులు తప్పనిసరిగా తీసుకున్నట్టు వచ్చిన ఎస్ఎంఎస్ను నిర్ధారణ చేసుకోవాలి
ఈ సంవత్సరం జనవరి 16 నుండి "హోల్ ఆఫ్ గవర్నమెంట్" విధానం ప్రకారం సమర్థవంతమైన టీకా డ్రైవ్ కోసం రాష్ట్రాలు మరియు యుటిల ప్రయత్నాలకు భారత ప్రభుత్వం మద్దతు ఇస్తోంది. వ్యాక్సిన్ మోతాదుల లభ్యతను క్రమబద్ధీకరించడానికి కేంద్ర ప్రభుత్వం టీకా తయారీదారులతో నిరంతరం సంప్రదింపులు జరుపుతోంది. మరియు 2021 మే 1 నుండి రాష్ట్రాలు / యుటిల కొరకు వివిధ సేకరణ ఎంపికలను తెరిచింది.
టీకా వేసిన తర్వాత ధృవపత్రాల జారీ అవడం లేదంటూ ఆధారాలు లేని కొన్ని మీడియా నివేదికలు ఉన్నాయి. ఈ నివేదికలు తప్పు మరియు ఈ విషయంపై పూర్తి సమాచారం ద్వారా మద్దతు లేదు.
కొవిడ్-19 టీకా ప్రక్రియలో లబ్ధిదారుడి కోసం కో-విన్ ప్లాట్ఫాం రిజిస్ట్రేషన్ , నియామకాల షెడ్యూల్, టీకా ధృవీకరించడం వంటివి ఉన్నాయి.
కో-విన్లో లబ్ధిదారుడు ఆన్లైన్లో లేదా ఆన్-సైట్లో నమోదు అయినప్పటికీ, లబ్ధిదారునికి టీకాలు వేసిన తరువాత చాలా ముఖ్యమైన దశ ఏమిటంటే టీకా చేసిన రోజునే కో-విన్లో టీకా యొక్క స్థితిని వ్యాక్సినేటర్ మాడ్యూల్లో నవీకరించడం. మోతాదుపైఅదే రోజున టీకా యొక్క స్థితిని నవీకరించడం సాధ్యం కాకపోతే, ఆ సెషన్ యొక్క డేటా ఎంట్రీ మరుసటి రోజు కో-విన్ పోర్టల్లో సాయంత్రం 5 గంటల వరకు చేయవచ్చు. అందువల్ల, టీకా యొక్క డేటా ఎంట్రీకి మరుసటి రోజు కూడా విస్తరించిన అవకాశం ఉంది. టీకా యొక్క బ్యాక్లాగ్ డేటా ఎంట్రీ అవసరాన్ని తొలగించడానికి ఈ యుటిలిటీ అందించబడుతుంది.
కో-విన్లో టీకా స్థితిని విజయవంతంగా అప్డేట్ చేసిన తరువాత టీకా తర్వాత లబ్ధిదారునికి పంపిన టెక్స్ట్ ఎస్ఎంఎస్లో కొవిడ్-19 టీకా సర్టిఫికేట్ కోసం వెబ్ లింక్ అందుబాటులో ఉంది.
టీకాలు వేసిన లబ్ధిదారులందరికీ టీకా కేంద్రం నుండి నిష్క్రమించే ముందు టీకాలు వేసిన లబ్ధిదారులందరికీ టీకాలు వేసే ధృవీకరణ పత్రాలు జారీ చేయాలని భారత ప్రభుత్వం ఎప్పటికప్పుడు సూచిస్తోంది.
కోవిడ్ -19 టీకా సర్టిఫికెట్ను కో-విన్ పోర్టల్, లేదా ఆరోగ్య సేతు / ఉమాంగ్ మొబైల్ అప్లికేషన్ నుండి కూడా డౌన్లోడ్ చేసుకోవచ్చు. ఇది ప్రతి డోస్ తర్వాత డౌన్లోడ్ చేసుకోవచ్చు .
టీకాలు వేసే సమయంలో లబ్ధిదారుడి టీకా స్థితిని వ్యాక్సినేటర్ అప్డేట్ చేయకపోవచ్చు. ఇది కోవిన్ వ్యవస్థ నుండి టీకా సర్టిఫికేట్ పొందకపోవడానికి ఒక వ్యక్తికి దారితీయవచ్చు. ఈ సమస్యను తొలగించడానికి, కోవిన్ సిస్టమ్ అటువంటి లోపాలను తొలగించడానికి త్వరలో ఫీచర్స్ అందుబాటులోకి తెస్తోంది. అయినప్పటికీ, పౌరులు టీకా డోసుకు సంబంధించిన నిర్ధారణ ఎస్ఎంఎస్ పోస్ట్ అడ్మినిస్ట్రేషన్ అందుకున్నారో లేదో తనిఖీ చేయాలని సూచించారు. నిర్ధారణ యొక్క రసీదు టీకా ద్వారా స్థితి నవీకరించబడిందని సూచిస్తుంది. ధృవీకరణ ఎస్ఎంఎస్లో అందించిన లింక్ ద్వారా లేదా కోవిన్ పోర్టల్కు లాగిన్ అవ్వడం ద్వారా పౌరులు ధృవీకరణ పత్రాన్ని తనిఖీ చేయాలని సూచించారు. ఒకవేళ సర్టిఫికెట్లో ఏదైనా లోపాలు కనిపిస్తే, వెంటనే టీకాలు వేసే వ్యక్తి దృష్టికి తీసుకురావాలి, ఆ తర్వాత లోపాన్ని సరిదిద్దవచ్చు.
ప్రధాన మంత్రి కార్యాలయం
బాలి లో జి-20 శిఖర సమ్మేళనం జరుగుతున్న క్రమం లో సింగపూర్ ప్రధాని తోసమావేశమైన ప్రధాన మంత్రి
బాలి లో జి-20 శిఖర సమ్మేళనం జరుగుతూ ఉన్న క్రమం లో సింగపూర్ ప్రధాని శ్రీ లీ సియెన్ లూంగ్ తో ప్రధాన మంత్రి శ్రీ నరేంద్ర మోదీ ఈ రోజు న సమావేశమయ్యారు. కిందటి సంవత్సరం లో జి-20 శిఖర సమ్మేళనాన్ని రోమ్ లో ఏర్పాటు చేసినప్పుడు ప్రధాని శ్రీ లీ తో తాను సమావేశమైన సంగతి ని శ్రీ నరేంద్ర మోదీ గుర్తు కు తెచ్చుకొన్నారు.
ప్రధానమంత్రులు ఇరువురు భారతదేశాని కి మరియు సింగపూర్ కు మధ్య గల బలమైన వ్యూహాత్మక భాగస్వామ్యాన్ని గమనించడం తో పాటు గా ఈ సంవత్సరం సెప్టెంబర్ లో న్యూ ఢిల్లీ లో జరిగిన ఇండియా-సింగపూర్ మినిస్టీరియల్ రౌండ్ టేబుల్ ప్రారంభిక సమావేశం సహా రెండు పక్షాల మధ్య ఉన్నత స్థాయి మంత్రుల చర్చలు మరియు సంస్థాగత చర్చలు క్రమం తప్పక చోటు చేసుకొంటుండడాన్ని కూడా లెక్క లోకి తీసుకొన్నారు
ఉభయ దేశాల మధ్య వ్యాపారాన్ని మరియు పెట్టుబడి సంబంధాల ను, ప్రత్యేకించి ఫిన్ టెక్, నవీకరణ యోగ్య శక్తి, నైపుణ్యాల అభివృద్ధి, ఆరోగ్యం మరియు ఔషధ నిర్మాణ రంగాల లో సంబంధాల ను, మరింత గా విస్తరింప చేసుకోవాలన్న అంశాలలో వారి వచనబద్ధత ను నేతలు ఇరువురు పునరుద్ఘాటించారు. గ్రీన్ ఇకానమి, మౌలిక సదుపాయాల కల్పన మరియు డిజిటలైజేశన్ సహా వివిధ రంగాల లో పెట్టుబడి పెట్టడానికి ముందుకు రావలసిందంటూ సింగపూర్ కు ప్రధాన మంత్రి శ్రీ నరేంద్ర మోదీ ఆహ్వానం పలికారు. దీనికి అదనం గా, భారతదేశం యొక్క నేశనల్ ఇన్ ఫ్రాస్ట్రక్చర్ పైప్ లైన్, గతి శక్తి ప్లాను మరియు ఎసెట్ మానిటైజేశన్ ప్లాను ల తాలూకు ప్రయోజనాల ను స్వీకరించాలంటూ కూడా సింగపూర్ కు ఆయన సూచన చేశారు.
ప్రాంతీయ స్థాయి లో మరియు ప్రపంచ స్థాయి లో ఇటీవలి ఘటన క్రమాల పై ఇద్దరు నేత లు వారి వారి అభిప్రాయాల ను ఒకరి కి మరొకరు వెల్లడించుకొన్నారు. భారతదేశం అనుసరిస్తున్న ‘యాక్ట్ ఈస్ట్ పాలిసి’ లో సింగపూర్ యొక్క భూమిక ను ప్రధాన మంత్రి శ్రీ నరేంద్ర మోదీ ప్రశంసించారు. అంతేకాక, 2021-2024 మధ్య కాలం లో ఆసియాన్-భారతదేశం సంబంధాల విషయం లో సింగపూర్ నిర్వహించిన సమన్వయకారి భూమిక ను సైతం శ్రీ నరేంద్ర మోదీ మెచ్చుకొన్నారు. భారతదేశం-ఆసియాన్ బహుముఖీన సహకారాన్ని మరింత గా విస్తరించేందుకు కలసి పని చేయాలని ఉందని ఇరువురు నేతలు వారి అభిలాష ను పునరుద్ఘాటించారు.
రాబోయే కాలానికి గాను శ్రీ లీ కి ప్రధాన మంత్రి శుభాకాంక్షల ను వ్యక్తం చేశారు. ఆయన ను రాబోయే సంవత్సరం లో జి-20 శిఖర సమ్మేళనం లో పాలుపంచుకోవడం కోసం భారతదేశానికి విచ్చేయవలసిందంటూ శ్రీ నరేంద్ర మోదీ ఆహ్వానించారు.